**Инструкции за безопасност относно поведението на Германския офшорен индустриален център (корабни места 8 + 9)**

Добре дошли на площадката на Германския офшорен индустриален център Куксхафен (DOIZ).

Пристанищното съоръжение на DOIZ с неговите корабни места 8 и 9 предвижда спазването на разпоредбите на Кодекса ISPS.

**(I**nternational **S**hip and **P**ort **S**ecurity **/ I**nternationale **S**chiffs- und **H**afen **S**icherheit).

(Международна безопасност на корабите и пристанищата)

Този кодекс регулира също и поведението на всички лица в пристанищното съоръжение, за да се осигури възможно най-добрата защита срещу неоторизиран достъп и внасянето на опасни предмети (като оръжия, взривни вещества и др.).

При влизането на площадката на DOIZ с регистрирането Ви при охраната на фирмата Вие поемате спрямо Нидерзаксен Портс ГеембеХа унд Ко. КГ (НПортс) /Niedersachsen Ports GmbH und Co. KG (NPorts) задължението за спазване на следните разпоредби:

1. При всяко влизане и излизане от района, Вие задължително трябва да се регистрирате при охраната на фирмата, за целта трябва да можете да представите валиден идентификационен документ. При влизане или излизане с лек автомобил или товарен автомобил, при поискване водачът трябва да представи валидно свидетелство за правоуправление.
2. Разпорежданията на охраняващия персонал трябва да се изпълняват.
3. Обозначенията на табелите в пристанищното съоръжение трябва да се изпълняват.
4. В целия район на DOIZ действат Правилата за движение по пътищата (StVO). На площадката на DOIZ имат право да влизат и да излизат само превозни средства, които гарантират за безопасността по пътищата и изпълняват нормативните разпоредби на ADR (обезопасяване на товари).
5. В целия район на пристанището има ограничение на скоростта до максимално 30 kм/ч.
6. Влизанията и излизанията се наблюдават и се записват с видеокамери.
7. Преминаването през отварящите се или затварящите се портали - разпознаваеми по жълтата мигаща светлина - е изрично ЗАБРАНЕНО!
8. Изпълнявайте своите работи така, че по всяко време да бъде гарантирана Вашата и безопасността на останалите лица.
9. При извършване на Вашите работи на площадката на DOIZ, Вие сте длъжни да носите необходимата лична предпазна екипировка, като например работни обувки за безопасност, сигнална жилетка и каска за безопасност съгласно изискванията на съответния възложител на работата.
10. Пазете се от висящи товари и пресичащо потока движение от релсови транспортни средства. Големите устройства имат предимство. Паркирането на и в близост до релсите на крана е забранено.
11. Не се разрешава правенето на снимки или видеозаписи от всякакъв вид без предварителното одобрение от NPorts, това се отнася също и за записи с безпилотни летателни апарати/дрони.
12. Оставянето на отпадъци и други предмети след края на престоя Ви е забранено и Вие ще трябва да заплатите за отстраняването на тези отпадъци от NPorts. На цялата площадка на DOIZ.не се допуска открит огън.
13. В случай на замърсявания с опасни за околната среда материали (изтичане на масло) трябва незабавно да бъде информирана охраната на фирмата на главната порта.
14. Транспортирането или носенето на опасни за околната среда или опасни вещества в DOIZ трябва да се заявят респ. да се регистрират при охраната на фирмата/главната порта. Необходимите оценки на опасността, информационни листове за безопасност, инструкции за експлоатация и техните специфични защитни мерки при поискване трябва да бъдат съобщени и доказани.
15. Внасянето на оръжия и други опасни предмети е забранено.
16. Злополуки, инциденти и други събития от всякакъв характер се съобщават на охраната на фирмата на главната порта незабавно след предприемането и завършването на необходимите неотложни мерки и действия.
17. Повторни нарушения на тези разпоредби могат да доведат до временно или постоянно изключване от достъп до площадката и заплащане от Вас на разходите за отстраняване на последиците от неспазването на разпоредбите.

Моля освен това да обръщате внимание:

1. на подозрителни лица в и извън пристанищното съоръжение
2. на подозрителни предмети или контейнери в и извън пристанищното съоръжение

и да съобщите видяното на посочения по-долу телефонен номер.

Службата, която **трябва да бъде информирана** по всяко време по всички въпроси, е пристанищната работилница на Нидерзаксен Портс ГеембеХа унд Ко. КГ,

на телефон **04721-500 150.**

Благодаря за спазването и изпълнението на това ръководство и безопасното пребиваване в Германския офшорен индустриален център.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ханс-Герд Янсен, Андре Дмушевски,

Началник на филиала Отговорник по сигурността на Нидерзаксен Портс ГеембеХа унд Ко. пристанищните съоръжения (PFSO)